ddrg/super_eurlex huggingface dataset:
E.

ottaa huomioon, että UNODC:n ihmiskauppaa käsittelevän raportin mukaan seksuaalinen hyväksikäyttö on useimmiten havaittu ihmiskaupan muoto ja pakkotyö on seuraavaksi yleisin ja että UNODC on todennut, että 79 prosenttia tunnistetuista ihmiskaupan uhreista on naisia ja tyttöjä,
J.

ottaa huomioon, että toimeksiantojen koon pieneneminen on johtanut siihen, että markkinatoimijoiden kyky toteuttaa välittömästi suuria toimeksiantoja tietyillä markkinoilla on heikentynyt, ja että halu estää suurten toimeksiantojen vaikutukset markkinoihin on edistänyt niin kutsutun dark pool -kaupan leviämistä; ottaa huomioon, että alle kymmeneen prosenttiin kaikesta Euroopan talousalueen järjestäytyneillä markkinoilla käytävästä osakekaupasta sovelletaan rahoitusvälineiden markkinoista annettuun direktiiviin sisältyviä kauppaa edeltäviä avoimuusvaatimuksia koskevia poikkeuksia (CESR/10–394) ja että tämä rahoitusvälineiden markkinoista annettuun direktiiviin sisältyvä poikkeus sallii nimettömän kaupankäynnin järjestäytyneillä markkinoilla avoimempana ja paremmin säänneltynä vaihtoehtona nimettömälle kaupankäynnille OTC-kauppapaikalla; toteaa kuitenkin, että asianmukaisen sääntelyn puuttuminen OTC-kauppojen osalta, ”Broker crossing networks” -verkostot mukaan lukien, antaa OTC-kauppapaikalle kilpailuedun ja kannustaa lisäämään nimettömänä tehtävää kauppaa, mikä heikentää yleisesti markkinoiden avoimuutta; ottaa huomioon, että tällä hetkellä noin puolet kaupoista ei kuulu kauppaa edeltävien avoimuusvaatimusten piiriin, mutta että puolet OTC-kaupoista on markkinakokoa pienempiä eikä siten edellytä markkinavaikutukselta suojautumista,
B.

ottaa huomioon, että Euroopan yhteisön ja sen jäsenvaltioiden sekä Syyrian arabitasavallan välinen assosiaatiosopimus on edelleen allekirjoittamatta ja ratifioimatta; ottaa huomioon, että sopimuksen 2 artiklan mukaan ihmisoikeuksien ja demokratian periaatteiden kunnioittamisen on oltava johtoajatuksena osapuolten kansallisessa ja kansainvälisessä politiikassa ja että se on keskeinen osa sopimusta,
X.

katsoo, että on kiinnitettävä ensisijaisesti huomiota siihen, että Lissabonin strategia on epäonnistunut köyhyyden vähentämisessä – tällä hetkellä EU:ssa köyhyydessä elää 78 miljoonaa ihmistä – ja siihen, että epätasa-arvoisuus on lisääntynyt; katsoo, että EU:n on edistyttävä köyhyyden ja sosiaalisen syrjäytymisen poistamista koskevien EU:n tason ja kansallisen tason päämäärien kehittämisessä ja täytäntöönpanossa ja niillä tärkeimmillä alueilla, joita varten indikaattoreita tällä hetkellä on, jos ihmisille halutaan vakuuttaa, että EU:n ensisijaisena tehtävänä on ihmisten palveleminen ja vasta sitten liikeyritysten ja pankkien palveleminen,
G.

ottaa huomioon, että edellä mainitussa kehityskysymyksiä ja kehityskasvatusta koskevan yleisen tietoisuuden lisäämiseksi Euroopassa toteutettujen toimien yleisarvioinnissa todetaan, että kohdennettujen hankkeiden strateginen käyttö on osaltaan mahdollistanut Euroopan kehitysyhteistyöjärjestöjen kanssa toteutetun yhteisrahoitusohjelman, ja että Deeep on ollut tärkeä koordinointimekanismi vuoropuhelun lisäämiseksi, parhaiden käytäntöjen vaihdon edistämiseksi sekä kansallisten ohjelmien ja EU:n välisten tai EU:n tason verkostojen ja kumppanuussuhteiden rakentamiseksi; ottaa huomioon, että Trialog on toiminut tehokkaasti parantaessaan vuoropuhelua ja valmiuksia uusissa jäsenvaltioissa ja jäsenyyttä valmistelevissa valtioissa,
G.

ottaa huomioon, että hallitustenvälisen ilmastonmuutospaneelin neljännen arviointiraportin mukaan sen lisäksi, että teollisuusmaiden on saavutettava 25–40 prosentin päästöjen vähennys vuoteen 2020 mennessä vuoden 1990 tasoon verrattuna, kehitysmaissa on saatava aikaan merkittävä poikkeama totunnaisesta päästöjen kasvusta (”business as usual”-skenaario) siten, että tähän sisältyy myös metsäkatoon liittyvien päästöjen vähennys, jotta maapallon lämpeneminen rajoitetaan 2 celsiusasteeseen,
D.

ottaa huomioon, että velkojen perintä on yleisesti ottaen suuri ongelma, joka on vielä pahempi, jos saatavat ovat luonteeltaan rajat ylittäviä, ja että ongelma on suuri etenkin pienyrityksille, joilla ei ole käytettävissään erikoistuneita asianajajia tai velkojen perinnästä vastaavia osastoja ja jotka joutuvat usein epäoikeudenmukaiseen tilanteeseen, koska niiden on käytettävä henkilöstöä, niukkoja taloudellisia resursseja ja ennen kaikkea aikaa tämän ongelman ratkaisemiseen tuottavan toiminnan sijaan,
1.

panee merkille, että presidentin vaihtumisen myötä Turkmenistanissa on nähtävissä merkkejä halukkuudesta toteuttaa uudistuksia tärkeillä aloilla; pitää erityisen myönteisenä kansallisen demokratia- ja ihmisoikeusinstituutin perustamista; panee merkille edistymisen perustuslain tarkistamisessa, jolla on tarkoitus lujittaa demokratiaa, yksilönvapauksia ja oikeusvaltioperiaatetta; panee merkille myös vaalilain muuttamisen; pitää myönteisenä Turkmenistanin liittymistä kansainvälisiin yleissopimuksiin, kuten kansalaisoikeuksia ja poliittisia oikeuksia koskevan kansainvälisen yleissopimuksen toinen valinnainen pöytäkirja, jolla tähdätään kuolemanrangaistuksen poistamiseen, ja naisten poliittisia oikeuksia koskeva yleissopimus; pitää myönteisenä koulutusjärjestelmän uudistamista, jolla on tarkoitus parantaa koulutuksen laatua ja lisätä opiskelijoiden yhdenvertaisuutta;
L.

katsoo, että talousarvion rajoitteista johtuen on olemassa riski, että EAKR:sta saatavat varat käytetään suuressa määrin taloudellisen kilpailukyvyn parantamiseen suurimmissa kaupunkikeskuksissa tai erittäin dynaamisilla alueilla, kun taas maaseuturahaston varoja käytetään lähinnä maatalouden kilpailukyvyn parantamiseen, joka edelleen on maaseutualueiden kehityksen moottori, ja että ne suunnataan myös muun kuin maataloustoiminnan tukemiseen ja maaseutualueilla sijaitsevien pienten ja keskisuurten yritysten (pk-yritykset) kehittämiseen; tästä syystä koordinointia on tiukennettava sen varmistamiseksi, etteivät mitkään alueet jää ilman tukea,
E.

toteaa, että järjestöt on karkotettu aikana, jolloin niiden palveluja kaivataan kipeästi, etenkin kun Länsi-Darfurissa on parhaillaan aivokalvotulehdusepidemia; ottaa huomioon, että sairastuneilla on avustusjärjestöjen karkottamisen jälkeen erittäin heikot tai olemattomat mahdollisuudet saada lääkintähoitoa,
4.

kehottaa komissiota harkitsemaan sellaisen säännön lisäämistä yksityisen sääntöihin, jonka mukaan lainan tai muun osakkeenomistajalta saadun maksun takaisin maksaminen on etusijajärjestyksessä huonommassa asemassa silloin, kun osallistuminen osakepääomaan olisi ollut tarkoituksenmukaisempaa (toisin sanoen silloin kun itse yritys on ylivelkaantunut); katsoo, että olisi harkittava sääntöä, jonka mukaan osakkeenomistajan on palautettava saamansa takaisinmaksu, jos se on suoritettu lähellä sitä ajanjaksoa, jolloin yritys oli maksukyvytön;
B.

ottaa huomioon, että sen jälkeen, kun parlamentti hyväksyi päätöslauselman 14. helmikuuta 2007, EU:n jäsenvaltioissa on tapahtunut paljon kehitystä, ja erityisesti mainittakoon: — Yhdistyneen kuningaskunnan ulkoministerin esittämät lausunnot Yhdysvaltojen kahdesta, kahta henkilöä kuljettaneesta poikkeuksellisesta luovutuslennosta, jotka laskeutuivat Yhdistyneen kuningaskunnan alueelle vuonna 2002, ja epäillyistä lennoista koottu luettelo, joka on tarkoitus lähettää Yhdysvaltojen viranomaisille erityisvarmistuksen pyytämiseksi siitä, ettei niitä ollut käytetty luovutuksiin, sekä pääministerin tästä asiasta antamat lausunnot; Yhdistyneen kuningaskunnan sisäministerin pyyntö Attorney General -oikeusviranomaiselle tutkia MI5-turvallisuuspalvelun ja CIA:n mahdollista ”rikollista toimintaa” Binyam Mohamedin kohtelussa; Yhdistyneen kuningaskunnan korkeimman oikeuden 5. helmikuuta 2009 antama tuomio siitä, ettei se pystynyt määräämään Binyam Mohamedin väitettyä kidutusta koskevien tietojen paljastamista, koska Yhdistyneen kuningaskunnan ulkoministeri väitti Yhdysvaltojen uhanneen Yhdistynyttä kuningaskuntaa terrorismia koskevien tiedustelutietojen jakamisen estämisellä, ja muutoksen hakeminen tuomioon perustui epäilyille tämän väitteen totuudenmukaisuudesta, — Puolan pääministerin päätös luovuttaa syyttäjäviranomaisille CIA:n lentoja ja vankeja koskevia asiakirjoja sekä Puolan syyttäjäviranomaisen esittämät havainnot, joissa todettiin yli tusinan CIA-lennon käyttäneen Szymanyn lentokenttää, mikä vahvistaa parlamentin väliaikaisen valiokunnan havainnot, — Espanjan ulkoministerin Espanjan parlamentissa esittämät lausunnot, joissa selvitetään El País -sanomalehden julkaisemat tiedot sotilaslennoista, — eräiden hallitusten harjoittama valtionsalaisuusvaatimusten soveltaminen pidätyksistä tehtyjä tiedusteluja koskeviin tietoihin, kuten tehtiin Italiassa, missä Abu Omarin luovutuksen käsittely on keskeytynyt ja perustuslakituomioistuimelta odotetaan päätöstä valtionsalaisuuteen vetoamisen lainmukaisuudesta,
48.

toteaa, että muussa jäsenvaltiossa kuin kotivaltiossaan asuvien unionin kansalaisten oikeuksissa äänestää sen jäsenvaltion, josta he ovat peräisin, kansallisissa parlamenttivaaleissa on huomattavia eroja; pitää valitettavana, että monilta unionin kansalaisilta on näin ollen evätty äänioikeus sekä kotivaltiossaan että asuinvaltiossaan (jotka ovat molemmat jäsenvaltioita); kehottaa jäsenvaltioita tekemään yhteistyötä, jotta kotijäsenvaltionsa ulkopuolella asuvat äänestäjät voivat hyödyntää äänioikeuttaan ja vaalikelpoisuuttaan täysimääräisesti asuinjäsenvaltiossaan, ja pyytää jäsenvaltioita järjestämään riittävästi äänestyspaikkoja siten, että ne kattavat koko maan, ja helpottamaan äänestäjien rekisteröintiä; kehottaa jäsenvaltioita vahvistamaan myös tarvittavat säädökset sen takaamiseksi, että kaikilla niillä unionin kansalaisilla, jotka ovat matkalla jossakin toisessa jäsenvaltiossa kuin kotivaltiossaan kansallisten parlamenttivaalien pitämisen aikana, on mahdollisuus äänestää;
G.

ottaa huomioon, että Etiopia on marraskuusta 2008 lähtien vetänyt asteittain joukkojaan Mogadishusta ja kaikista muista paikoista, joissa niitä yhä on Somaliassa; ottaa huomioon, että Afrikan unionin operaatio Sudanissa (AMISOM), jonka toiminta on maaliskuusta 2007 lähtien rajoittunut pääasiallisesti Mogadishuun, on nyt yksin alueella,
24.

24korostaa, että koska kalastus on itsestään uusiutuvien luonnonvarojen hyödyntämistä, kalastuksenhoidon tärkein ja ensisijainen tehtävä on valvoa suoraan tai välillisesti kokonaispyyntiponnistusta, jotta on mahdollista saavuttaa edellä mainitussa Johannesburgin huippukokouksessa vuonna 2002 määritelty tavoite;
C.

ottaa huomioon, että on tarpeen kiinnittää huomiota rakennerahastoja koskevaan yleisasetukseen sisältyvään kumppanuuden määritelmään, jonka mukaan kunkin jäsenvaltion on järjestettävä ”muun muassa seuraavien viranomaisten ja elinten väliset kumppanuudet: a) toimivaltaiset alue-, paikallis- ja kaupunkiviranomaiset sekä muut julkiset viranomaiset; b) talouselämän osapuolet ja työmarkkinaosapuolet; c) muut kansalaisyhteiskuntaa, ympäristökumppaneita tai valtioista riippumattomia järjestöjä edustavat asiaankuuluvat elimet sekä miesten ja naisten välisen tasa-arvon edistämisestä vastaavat elimet,”
C.

ottaa huomioon, että viime vuosina Intian vuotuinen talouskasvu on ollut 8–10 prosenttia, mikä merkitsee, että Intiasta on tulossa merkittävä talousmahti, jonka talouskehitys on edennyt suurin harppauksin; ottaa huomioon, että Intia on tehnyt huomattavia parannuksia monilla inhimillisen kehityksen indikaattoreilla mitattuna ja että on syntynyt laajempi, lähes sata miljoonaa ihmistä kattava keskiluokka ja että Intia on edistynyt siten, että siitä on tulossa kehitysavun antaja sen lisäksi, että se on sen vastaanottaja; ottaa huomioon, että valtavat tuloerot ja se, että 300 miljoonaa intialaista elää köyhyysrajan alapuolella, ovat jatkuva huolenaihe,
A.

ottaa huomioon, että terveys on yksi kallisarvoisimmista asioista, että päämääräksi on asetettu ”terveyttä kaikille” ja että on varmistettava korkea terveyden taso,
F.

panee merkille, että jäsenvaltiot ovat itsekin maininneet nämä ongelmat vapauden, turvallisuuden ja oikeuden aluetta koskevaan ohjelmaan 2010–2014 liittyvissä valmistelutöissään todeten, että sisäasioita koskeva yhteisön nykyinen säännöstö, joka on laadittu vaiheittain, on vääjäämättä jäsentelemätön, minkä vuoksi sitä on vaikea selittää unionin kansalaisille; katsoo, että toisinaan jopa asiantuntijoiden on vaikea ymmärtää sitä ja että jotkut kyseisistä välineistä ovat päällekkäisiä ja joidenkin toimien oikeusperusta voi nojautua eri säädöksiin; katsoo lisäksi, että yhteisön direktiivien moitteettoman täytäntöönpanon seuranta 27 eri jäsenvaltiossa on yhä vaikeampaa ja vie yhä enemmän aikaa,
A.

ottaa huomioon, että Kansallisen demokratialiiton (NLD) pääsihteeri Aung San Suu Kyi on viettänyt viimeisestä kahdeksastatoista vuodesta kolmetoista poliittisena vankina kotiarestissa ja että hänen lisäkseen 1900 henkilöä on vankina kauhistuttavissa oloissa ainoastaan sen vuoksi, että he ovat ilmaisseet toiveen demokraattisesta Burmasta ja että he osoittivat mieltään perustuslakiäänestystä vastaan; ottaa huomioon, että on edelleen epäselvää, mitä on tapahtunut kymmenille edelleen kadoksissa oleville henkilöille, jotka osallistuivat munkkien johtamiin mielenosoituksiin syyskuussa 2007,
34.

panee merkille, että maaliskuusta 2002 alkaen YK:n ihmisoikeustoimikunta on auttanut 3,69:ää miljoonaa afgaanipakolaista palaamaan Afganistaniin, mikä on suurin paluuta koskeva avustusoperaatio järjestön historiassa, mutta että siitä huolimatta Pakistanissa ja Iranissa on edelleen 3,5 miljoonaa rekisteröityä ja rekisteröimätöntä afgaanipakolaista; pitää huolestuttavana afgaanipakolaisille osoitetun rahoituksen hiipumista ja korostaa, että onnistuneen palauttamisohjelman toteuttaminen tulee todennäköisesti kalliimmaksi, koska Pakistaniin ja Iraniin jäävillä pakolaisilla on vähemmän varoja ja heikommat siteet Afganistaniin kuin aiemmin palanneilla; painottaa, että afgaanipakolaisten ja asuinsijoiltaan siirtymään joutuneiden afgaanien turvallisen ja vapaaehtoisen paluun on oltava edelleenkin Afganistanin ja kansainvälisen yhteisön keskeinen tavoite; kehottaa komissiota ja jäsenvaltioita lisäämään rahoitusta pakolaisten sopeuttamiseksi uudelleen kotimaan oloihin;
Q.

ottaa huomioon, että naisten ja miesten välillä esiintyy edelleen suuria eroja muilla työympäristön laatuun vaikuttavilla osa-alueilla, joita ovat työ- ja yksityiselämän yhteensovittaminen, työjärjestelyt, jotka eivät hyödynnä täysimääräisesti ihmisten kykyjä, sekä työterveys ja -turvallisuus; ottaa huomioon, että niiden naisten työllistymisaste, joilla on huollettavia lapsia, on vain 62,4 prosenttia verrattuna miesten 91,4 prosenttiin; ottaa huomioon, että naisten työmarkkinoille osallistumiselle on edelleen ominaista osa-aikatyön suuri ja kasvava osuus, joka oli 27 jäsenvaltion EU:ssa vuonna 2007 naisten keskuudessa 31,4 prosenttia, mutta miesten keskuudessa vain 7,8 prosenttia, ja että kaikista osa-aikaisista työntekijöistä 76,5 prosenttia on naisia; ottaa huomioon, että myös tilapäiset työsuhteet ovat naisten keskuudessa yleisempiä (15,1 prosenttia, joka on yhden prosenttiyksikön verran enemmän kuin miesten vastaava luku); ottaa huomioon, että pitkäaikaistyöttömyys on edelleen huomattavasti yleisempää naisten keskuudessa (4,5 prosenttia) kuin miesten (3,5 prosenttia),
12.

esittää, että jos yhteisen viitekehyksen tuleva muoto on todennäköisesti vaihtoehtoinen väline, sen olisi rajoituttava niille aloille, joilla yhteisön lainsäätäjä on ollut aktiivinen tai todennäköisesti on aktiivinen lähitulevaisuudessa taikka jotka liittyvät läheisesti sopimusoikeuteen; ehdottaa, että vaihtoehtoisen välineen olisi perustuttava luonnokseen yhteiseksi viitekehykseksi; katsoo, että kaikissa vaiheissa olisi pyrittävä varmistamaan, että vaihtoehtoisen välineen johdonmukaisuutta ei vaaranneta valintaprosessilla;
48.

huomauttaa, että Euroopan parlamentti on Euroopan tasolla se legitiimi elin, jonka on oltava vastuussa ETPP:n parlamentaarisesta valvonnasta ja seurannasta, koska Euroopan parlamentilla on yhteyksiä kansallisiin parlamentteihin (ulkoasiainvaliokuntien puheenjohtajakokous, puolustusvaliokuntien puheenjohtajakokous, Naton parlamentaarinen edustajakokous), mitä tukee myös kansallisten parlamenttien roolia koskevan Lissabonin sopimuksen pöytäkirjan tuleva täytäntöönpano;
3.

korostaa, että komission lähestymistavan luonnon katastrofeihin ja ihmisen aiheuttamiin katastrofeihin EU:ssa tai sen ulkopuolella on oltava täysin yhdenmukainen ja noudatettava komission tiedonantoa ilmastonmuutokseen liittyvistä mahdollisuuksista Euroopalle (KOM(2008)0030) ja komission ehdotusta jäsenvaltioiden pyrkimyksistä vähentää kasvihuonekaasupäästöjään osana yhteisön kasvihuonekaasupäästöjen vähentämissitoumusten täyttämistä vuoteen 2020 mennessä; painottaa, että ilmastonmuutos on keskeinen tekijä luonnonkatastrofien lukumäärän ja vakavuuden lisääntymisessä ja että ympäristöpolitiikan ja ilmastonmuutosta koskevan lainsäädännön on oltava unionin katastrofivalmiuden pilareina niin, että voidaan estää lisävahingot ihmisille, infrastruktuurille ja ympäristölle;
14.

on komission kanssa yhtä mieltä siitä, että tällaisilla pyyntialueilla on omaksuttava ekosysteemiin perustuva lähestymistapa, mutta korostaa, että toimenpiteiden pitää olla edes jossain määrin uskottavia, eikä niitä pidä panna täytäntöön sellaisenaan, vaan niiden on perustuttava arvioihin ympäristövaikutuksista, jotta voidaan estää riskittömien alueiden asettaminen pyyntikieltoon ja samalla sulkea pohjakalastukselta alueita, joissa haavoittuvaisia meriekosysteemejä tiedetään varmasti tai varsin todennäköisesti olevan, tai joissa kalakannat ovat turvalliset biologiset rajat alittavalla tasolla; katsoo, että merenpohjien kartoittamiseen, ekosysteemeitä määrittävien tekijöiden yhteisvaikutukseen sekä valtamerten luonnonvarojen tuntemukseen keskittyvät tutkimukset on asetettava etusijalle, mikäli tavoitteena on EU:n uuden meripolitiikan toteutuminen käytännössä;
12.

korostaa, että työntekijöiden sairastamisen tai työtapaturman jälkeen on olennaisen tärkeää antaa heille kuntoutusta ja sopeuttaa heidät takaisin työelämään; on tyytyväinen erityiseen huomioon, jota on kiinnitetty kuntouttamiseen ja sopeuttamiseen takaisin työelämään, sillä ne on asetettu painopistealoiksi myös kansallisissa strategioissa; pitää tärkeänä sitä, että hallitukset takaavat terveys- ja turvallisuusstrategioissaan velvollisuuden niiden henkilöiden työpaikan säilyttämiseen (koulutuksen, tehtävien uudelleenjaon jne. avulla), jotka ovat kärsineet henkisestä tai fyysisestä sairaudesta työelämänsä aikana;
32.

painottaa, että kaikilla kansalaisilla on oltava yhtäläiset mahdollisuudet osallistua elinikäisen oppimisen ohjelmiin, ja pitää tässä yhteydessä valitettavana, että niiden, joilla koulutuksen lähtötaso on alhaisin, naisten, maahanmuuttajien, ikääntyneiden henkilöiden, naisten, maaseutualueiden väestön ja vammaisten henkilöiden osallistuminen on epätodennäköisintä; katsoo, että näille ihmisille on tarjottava erilaisia ja heille soveltuvia ohjelmia sekä menetelmiä; katsoo tässä yhteydessä, että pitäisi erityisesti painottaa työntekijöille ja työttömille annettavaa uutta teknologiaa käsittelevää koulutusta; kehottaa jäsenvaltioita tukemaan uuden tieto- ja viestintätekniikan käyttämistä opetustarkoituksiin, sillä se on keskeisessä osassa yhtäläisten mahdollisuuksien tarjoamisessa kaikille antaen mahdollisuuden osallistua elinikäiseen oppimiseen, ja katsoo vähiten koulutusta saaneiden tarvitsevan erityistä tukea ja rahoitusta;
G.

ottaa huomioon, että Itä-Timorin parlamentti julisti poikkeustilan, joka on yhä voimassa; ottaa huomioon, että hallitus on pyytänyt täydennystä 1600 kansainvälisen rauhanturvaajan joukkoon, joka on jo sijoitettuna Itä-Timoriin,
—

ottaa huomioon YK:n väestörahaston maailman väestöä käsitelleet vuosien 2005 ja 2006 kertomukset ”The Promise of Equality: Gender Equity, Reproductive Health and the Millennium Development Goals” (Tasa-arvon lupaus: sukupuolten tasa-arvo, lisääntymisterveys ja vuosituhannen kehitystavoitteet) sekä ”A Passage to Hope: Women and International Migration” (Matkalla kohti toivoa: naiset ja kansainvälinen muuttoliike),
Euroopan parlamentin päätös Romanian nimeämän komission uuden jäsenen Leonard Orbanin nimittämisen hyväksymisestä



Virallinen lehti nro 317 E , 23/12/2006 s. 0059 - 0059



20061223 P6_TA(2006)0530 Komission romanialaisen jäsenen nimittäminen Euroopan parlamentin päätös Romanian nimeämän komission uuden jäsenen Leonard Orbanin nimittämisen hyväksymisestä Euroopan parlamentti, joka - ottaa huomioon Romanian liittymisehtoja koskevan asiakirjan ja erityisesti sen 45 artiklan, - ottaa huomioon liittyvän jäsenvaltion nimeämän ehdokkaan komission jäseneksi, Leonard Orbanin, - ottaa huomioon 27. marraskuuta 2006 pidetyn ehdokkaan kuulemistilaisuuden, - ottaa huomioon neuvoston aikomuksen nimittää komission uusi jäsen yhteisymmärryksessä komission puheenjohtajan kanssa liittymispäivästä eli 1. tammikuuta 2007 lähtien, kuten neuvosto ilmoitti 31. lokakuuta 2006 Euroopan parlamentin puhemiehelle osoittamassaan kirjeessä, - ottaa huomioon Euroopan unionista tehtyyn sopimukseen ja Euroopan yhteisöjen perustamissopimuksiin liitetyn pöytäkirjan Euroopan unionin laajentumisesta ja erityisesti sen 4 artiklan 4 kohdan, - ottaa huomioon työjärjestyksen 99 artiklan, A. palauttaa mieliin EY:n perustamissopimuksen 214 artiklan 2 kohdan kolmannen alakohdan määräykset, B. ottaa huomioon komission jäseneksi nimetyn Romanian tasavallan kansalaisen kuulemistilaisuuden tulokset, joista on laadittu yhteenveto asiasta vastaavan valiokunnan puheenjohtajan Euroopan parlamentin puhemiehelle osoittamassa arviointikirjeessä, sekä puheenjohtajakokouksen suosituksen, C. muistuttaa, että on välttämätöntä aloittaa edellä mainitun laajentumista koskevan pöytäkirjan 4 artiklan 2 ja 3 kohdan mukainen menettely, joka koskee uuden komission kokoonpanoa marraskuusta 2009 lähtien Euroopan unionin perustuslakiprosessin yhteydessä, 1. hyväksyy komission uuden jäsenen Leonard Orbanin nimittämisen jäljellä olevaksi toimikaudeksi eli 31 päivään lokakuuta 2009 saakka, 2. kehottaa puhemiestä välittämään tämän päätöksen neuvostolle, komissiolle sekä jäsenvaltioiden hallituksille. --------------------------------------------------